karthika deepam telugu serial written updates 28 october 2019; soundarya has a plan
‘కార్తీకదీపం’ అక్టోబర్ 28 ఎపిసోడ్ :  నాన్న నెంబర్ కోసం దీప ఫోన్ చెక్ చేసిన సౌర్య! కార్తీక్ ఫోటో చూసి...
బుల్లితెర ప్రేక్షకుల్ని ఎంతగానో ఆకట్టుకుంటున్న ‘కార్తీకదీపం’ సీరియల్ 636 ఎపిసోడ్‌లను పూర్తి చేసుకుని.. 637 ఎపిసోడ్‌కి ఎంటర్ అయ్యింది. ఈ ఎపిసోడ్‌ హైలైట్స్ మీకోసం.
Samayam Telugu | Updated:
Oct 28, 2019, 06:21PM IST
కార్తీక్‌ మనసుని మౌనిత ఎంత పాడు చేస్తున్నా.. కార్తీక్ వ్యక్తిత్వం మాత్రం దీప, సౌర్యల గురించి ఆలోచించేలా చేస్తోంది. హిమని చూసినట్లే సౌర్యని కూడా ప్రేమగా చూసే కార్తీక్.. ‘సౌర్య నీకు పుట్టిన బిడ్డే’ అంటే మాత్రం నమ్మడంలేదు. హిమ మన బిడ్డే అని దీప మొత్తుకున్న నమ్మడంలేదు. తెలుగు ప్రేక్షకులను ఎంతగానో ఆకట్టుకుంటున్న‘కార్తీకదీపం’ సీరియల్ నేటి (అక్టోబర్ 28) రాత్రి ఎపిసోడ్‌లో ఏం జరగనుందో ‘సమయం’లో మీకోసం ముందుగానే.
గత ఎపిసోడ్‌లో ఏం జరిగిందంటే..
సార్యని కార్తీక్ చూసుకోకుండా కారుతో ఢీకొడతాడు. దెబ్బలేమీ తగలవు కానీ.. సౌర్య అలా రోడ్ల మీద తిరగడానికి కారణం ‘తండ్రి కోసం వెతకడమే’ అని తెలుసుకున్న కార్తీక్.. హిమ, సౌర్యలను దీప ఇంటికి తీసుకొచ్చి.. వాళ్లని ఆడుకోమని చెప్పి.. దీపతో మాట్లాడతాడు. ‘నీకు బుద్ధి ఉందా? మనిషివేనా నువ్వు. పసిదానికి మనసుతో అలా ఆడుకుంటావేంటే? పాపం ఆ వెర్రిది నాన్నా నాన్నా అంటూ కలవరిస్తూ రోడ్లు పట్టుకుని తిరుగుతుందే మెంటల్ దానా..’ అంటూ కోప్పడతాడు. దీప చాలా సంతోషంగా నవ్వుతూ.. ‘డాక్టర్ బాబూ? మీలో ఇవాళ అచ్చమైన కన్నతండ్రి కనిపిస్తున్నాడు డాక్టర్ బాబూ..’ అంటుంది. దాంతో కార్తీక్ కోపంగా దన్నం పెట్టి వెళ్లిపోతాడు. అయితే దీప చాలా హ్యాపీగా ఉంటుంది.
Recommended byColombia
637 ఎపిసోడ్‌లో హైలైట్స్‌..
సౌందర్య చాలా సీరియస్‌గా అటూ ఇటూ తిరుగుతూ ఉంటుంది. ఆనందరావు, ఆదిత్య కూడా ధీర్ఘంగా ఆలోచిస్తూ ఉంటారు. ‘ఆ పొట్టి బుడంకాయి(హిమ)కు మన మీద కోపం పెరిగిపోయింది.. వాళ్ల నాన్న పెళ్లి చేయాలంటా.. ఆ మౌనిత డాక్టర్ అమ్మా అంటోంది. నన్ను ఎదిరించి మాట్లాడుతోంది. అందుకే.. మనం కార్తీక్‌ని ఏం అనద్దు. దీపని తిట్టినా భరిద్దాం. హిమ ఆలోచనలను మార్చడమే మన ధ్యేయం.. ఏం అంటారు?’ అని అడుగుతుంది సౌందర్య సీరియస్‌గా. ఆనందరావు, ఆదిత్యలు తల ఊపుతారు. వెంటనే సౌందర్య ‘ఐ స్టాండ్ ఫర్ ది నేషన్’ అంటూ చేయి చాపుతుంది మాట ఇవ్వండి అన్నట్లు. వెంటనే ఆనందరావు ‘ఐ టూ’ అంటూ చేయి కలపగా.. ‘మీ టూ’ అంటూ ఆదిత్య చేయి జోడిస్తాడు. ఆ సీన్ భలే కామెడీగా ఉంటుంది.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
దీప పాలు వింటూ కూరగాయలు కట్ చేస్తుంది. కార్తీక్ సౌర్య విషయం చూసిన ప్రేమను తలుచుకుంటూ.. ‘ఇంకేం ఇంకేం కావాలే’ సాంగ్ వింటూనే పాడుతూ, ఊగుతూ కూరగాయలు కట్ చేసి, వంట చేస్తుంది. దీపని అంతా ఆనందంగా ఇప్పటి దాకా చూసింది లేదు. దీప అలా ఊగుతుంటే ప్రేక్షకులకు బాగా నవ్వు వస్తుంది. సరిగ్గా అప్పుడే సౌర్య వచ్చి అయోమయంగా చూస్తుంది. ‘హో మై డియర్ స్వీట్ సౌర్య అత్తమ్మా.. కమాన్ లెట్స్ హేవ్ ఏ డిన్నర్’ అంటూ అదే ఆనందంతో మాట్లాడేస్తూ ఉంటుంది దీప. దాంతో సౌర్య ఆశ్చర్యంగా.. ‘ఏంటమ్మా? అంత ఆనందంగా ఉన్నావ్... డాక్టర్ బాబు నాన్న గురించి ఏమైనా చెప్పారా?’ అని అడుగుతుంది. దాంతో దీప ఒక్కసారి బాధలోకి వెళ్లిపోతుంది.
సౌర్య ప్రశ్నకు ‘ఏం అత్తమ్మా.. నువ్వు మాట తప్పుతున్నావా? నాన్న గురించి అడగనని చెప్పావుగా.. అయినా డాక్టర్ బాబు నువ్వు నాన్న కోసం వెతుకుతున్నావని చెప్పారు. ఏ అత్తమ్మా.. నేను నిన్ను బాగా చూసుకోవట్లేదా? ఈ అమ్మ బోర్ కొట్టేసిందా?’ అంటుంది బాధగా దీప. దాంతో సౌర్య.. ‘అమ్మా.. సారీ అమ్మా.. ఇంకెప్పుడు అడగను. ఆకలేస్తుంది అన్నం పెట్టు’ అంటూ అడుగుతుంది. దాంతో దీప అదే ఎమోషన్‌లో.. ‘వెళ్లి కాళ్లు చేతులు కడుక్కిని రా’ అని పంపించి.. ‘సారీ అత్తమ్మా.. నా నిస్సయతను బయటపెట్టలేక.. ఇలా మాట్లాడాను’ అని మనసులో అనుకుంటుంది.
Read Also: కార్తీకదీపం సౌందర్య ఇంటర్వ్యూ: దీపకు షార్ట్ టెంపర్ అంటూ సీక్రెట్స్ చెప్పేసింది!
అనుకున్నట్లుగానే సౌందర్య, ఆనందరావు, ఆదిత్యలు.. కార్తీక్, హిమలు రావడంతో ప్రేమగా నటిస్తూ.. అతి చేస్తారు. ‘మీరు వస్తారనే వెయిట్ చేస్తున్నాం. అందరం కలిసే తిందాం’ అంటూ వడ్డించమని హిమకు అప్పగిస్తారు. అక్కడ వాళ్లు ముగ్గురు చేసేది హిమకు చాలా నచ్చేస్తుంది కానీ.. కార్తీక్‌కి ఓవర్‌లా కనిపిస్తుంది. దాంతో మాటలు అంటూ రెచ్చగొట్టాలని చూస్తాడు కార్తీక్. అయితే సౌందర్య పైకి లేచి.. ‘ఐ స్టాండ్ ఫర్ ది నేషన్’ అంటుంది. వెంటనే ఆనందరావు లేచి ‘ఐ టూ’ అంటాడు.. ఆ తర్వాత ఆదిత్య లేచి ‘మీ టూ’ అంటాడు. వెంటనే కార్తీక్ తలకొట్టుకుంటాడు. దాంతో నవ్వుకుంటూ అంతా కూర్చుంటారు. ఆ సీన్ భలే కామెడీ ఉంటుంది. సీన్‌లోకి గోరింటాకు సిరియల్‌ని కలపడంతో.. ‘శ్రీవల్లి.. దీపని కలవడం, పెళ్లికి పిలవడం, దీప ఆమెతో మాట్లాడటం’ కాసేపు జరుగుతుంది.
కమింగ్ ‌అప్‌లో..
సౌర్య దీప ఫోన్ చెక్ చేస్తుంది. మొత్తం అన్ని నంబర్స్ వెతుకుతూ ‘నాన్న నంబర్ ఉండే ఉంటుంది.. చూద్దాం’ అంటూ వెతుకుంతుంది. అయితే సౌర్య కంట కార్తీక్ ఫొటోస్ కనిపిస్తాయి. హిమ, సౌర్యతో కలిసి ఉన్న ఫొటోస్ చేసిన సౌర్య.. డాక్టర్ బాబూ అని షాక్ అవుతూ ఉంటుంది. ఇంతలో దీప వచ్చి.. సౌర్య చేతిలో ఫోన్ లాక్కుంటుంది. ‘నిన్న డాక్టర్ బాబు వచ్చినప్పుడు మా ఫొటోస్ ఎందుకు తీసావ్ అమ్మా?’ అని అడుగుతుంది సౌర్య. దీప షాక్ అవుతుంది. కార్తీకదీపం కొనసాగుతోంది. మరిన్ని వివరాలు తరువాయి భాగంలో చూద్దాం!